《游长寿庵集爱莲亭和何文起韵 其二》
明代·李之标

总为乘凉夏日游，无风此地亦云流。山藏宝界森森閟，客到禅堂事事幽。

尝对上方浮泗磬，更饶静藏素瓷瓯。拚留斟酌僧家味，未羡青龙竹叶舟。

作者简介：李之标，字文度。新会东亭人。以麟子，之世弟。所居曰青竹园。明神宗万历四十六年（一六一八）举人。有《凫渚集》。清言良钰《续冈州遗稿》有传。